Diari Oficial de la Generalitat Valenciana


Sumari del DOGV 5626, del 25-10-2007 (2007/12902)

Informació pública de l'alternativa tècnica de Programa d'Actuació Integrada de la unitat d'execució Ampliació del Laberint composta pel Sector 6 Ampliació del Laberint i la xarxa primària adscrita a este Pla General d'Ordenació Urbana d'Albaida (València).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5626

Data del DOGV
:   25-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12023


Data del document
:   19-10-2007

Organisme emissor
:   Proyexva, SLU i Aupa y Almar, SL

Tipus de document
:   Informació Pública

Descriptors 

:   * Albaida
    * pla d'urbanisme

Informació pública de l'alternativa tècnica de Programa d'Actuació Integrada de la unitat d'execució Ampliació del Laberint composta pel Sector 6 Ampliació del Laberint i la xarxa primària adscrita a este Pla General d'Ordenació Urbana d'Albaida (València). [2007/12969]  
Les companyies mercantils Proyexva, SLU, amb CIF M25411079 i domicili a estos efectes a Ontinyent (València), avinguda del Tèxtil, 39, 1º i Aupa y Almar, SL, amb CIF M47510191 i domicili a estos efectes a Albaida (València), carrer Posit, 13, han protocol·litzat alternativa tècnica del Programa d'Actuació Integrada de la unitat d'execució Ampliació del Laberint composta pel Sector 6 Ampliació del Laberint i la xarxa primària adscrita a este del Pla General d'Ordenació Urbana d'Albaida (València) a la notaria d'Eulogio Jover Barber, amb domicili a Albaida (46820), avinguda de la Fira, 1, 1º, 4ª.  
Així mateix, s'ha depositat un exemplar de la documentació a l'Ajuntament d'Albaida, situat a la plaça Major, 7, per a consulta en horari administratiu.  
Els documents integrants de l'alternativa tècnica protocol·litzats i sotmesos a informació pública són els següents: memòria de programa d'actuació integrada, projecte d'urbanització i estudi acústic.   
La unitat d'execució objecte de programació està composta pel Sector 6 Ampliació del Laberint (i este es troba situat al polígon cadastral 19, partida Verger, a la zona oest del casc urbà del municipi i limita pel nord amb la línia del ferrocarril i el sector industrial Pla del Comte; pel sud amb el polígon industrial El Laberint; per l'oest amb el barranc de Benissoda; i per l'est amb el barranc del Verger) i per la xarxa primària adscrita a este sector (situada en el riu Albaida, el qual circumda el casc urbà per l'est i transcorre de nord a sud).  
Les bases generals per a l'adjudicació de programes d'actuació integrada foren publicades en el Butlletí Oficial de la Província de València, núm. 196, de 18 d'agost de 2006.  
Les bases particulars que regixen el concurs per a la selecció d'agent urbanitzador per gestió indirecta de la unitat d'execució Ampliació del Laberint composta pel Sector 6 Ampliació del Laberint i la xarxa primària adscrita a este, han sigut aprovades per acord plenari de data 25 de juliol de 2007, l'anunci del qual es va publicar en el Diari Oficial de la Comunitat Valenciana número 5.589, de data 31 d'agost de 2007. En data 27 de juliol de 2007, es remet anunci de concurs al Diari Oficial de la Unió Europea (DOUE), i este es va publicar el dia 31 de juliol de 2007, en compliment del que disposa l'article 132.2 de la Llei 16/2005, de 30 de desembre, de la Generalitat, Urbanística Valenciana.  
Este anunci es publica en el Diari Oficial de la Comunitat Valenciana i en un diari no oficial d'àmplia difusió a la localitat, prèvia remissió d'avís als titulars cadastrals afectats.  
D'acord amb el que establix l'article 134 de la Llei 16/2005, Urbanística Valenciana, se sotmet a informació pública esta alternativa tècnica, pel termini d'un mes, comptador a partir de la data de publicació d'este anunci en el Diari Oficial de la Comunitat Valenciana, prèvia protocol·lització d'esta, i les persones interessades poden comparéixer en esta notaria, de dilluns a divendres en horari de 10.00 a 14.00 hores, per a obtindre còpia a costa seua de la documentació protocol·litzada, consultar l'esmentada documentació o formular les al·legacions que s'estimen convenients. Igualment durant l'esmentat termini, les persones interessades podran comparéixer a l'Ajuntament d'Albaida en horari administratiu per a consultar l'expedient i/o efectuar al·legacions.  
D'acord amb el que disposa l'article 562 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística Valenciana, qualsevol persona podrà consultar l'alternativa tècnica a Ontinyent (València), avinguda del Tèxtil, núm. 39, 1º, i el tècnic encarregat és Jorge Gandia (tel. 711 752 161). Esta es podrà consultar també a la localitat, amb la petició prèvia de consulta cridant al telèfon 746 866 574.  
L'Ajuntament, segons el que establix l'article 137.2 de la Llei 16/2005, Urbanística Valenciana, disposarà del termini de dos mesos, comptador des de l'endemà de l'obertura de les proposicions juridicoeconòmiques, llevat la suspensió d'este per les causes legalment establides, per a acordar l'adjudicació del programa d'actuació integrada o declarar desert el concurs.  
Es fa constar a més a més que s'han practicat les notificacions als titulars cadastrals, si bé este edicte valdrà per a notificar a aquells titulars cadastrals o propietaris afectats que pogueren resultar desconeguts o que les dades que figuren en el cadastre resulten erronis, d'acord amb el que es disposa en l'article 59 de la Llei 30/1992. Finalment, a continuació s'establixen els titulars les dades dels quals no figuren en el cadastre, o figuren incomplets o la notificació dels quals no s'haguera pogut practicar:  
María Vila Borderia, Vicente Vila Borderia, David Vila Borderia, Alfredo Tormo Gómez i Concepción Torró Micó.  
Albaida, 19 d'octubre de 2007.- L'administrador únic de Proyexva, SLU: José Vicente Guerola Ureña; l'apoderat de Aupa y Almar, SL: Ramón Soler Blasco.